Bulkan Cagua
Ti Bulkan Cagua ket maysa kadagiti aktibo a bulkan iti Pilipinas. Daytoy ket naminduan a nagbettak iti nairehistro a pakasaritaan.
Dagiti linaon
Heograpia[urnosen | urnosen ti taudan]
Ti Bulkan Cagua ket maysa kadagiti aktibo a bulkan ti Pilipinas, ken mabirukan daytoy idiay probinsia ti Cagayan. Daytoy ket naisanglad idiay rehion ti Tanap ti Cagayan , iti akin-amianan nga isla ti Luzon. Daytoy ket mabiruka idiay akin-amianan unay a paset ti kabambantayan ti Sierra Madre,[2] kennaisanglad iti rehion ti aktibo a bulkanismo a mabalin a nagtaud manipud ti tukki a nagbaetan ti Is-isla ti Babuyan ken Luzon.[3] Urayno ad-adu ti makitkita a rehistro ti seismiko ti nagbaetan ti amianan a daya a Luzon ken ti is-isla, dagiti bulkan adda pay met iti amianan a laud a bangir ti isla. Ti ebidensia ti pakainaigan a nagbaetan dagiti dua nga isla ket mairaman dagiti aglomerado manipud kadagiti nadumaduma a bulkan ken dagitibisel ti andesitika lava iti amin a paset ti rehion.[3]
Heolohia[urnosen | urnosen ti taudan]
Ti aktibidad ti nasapa a Pleistoseno a panagbettak ket basaltiko andesita wenno epusion a basalto. Ti bulkan ket naabbongan idi babaen ti adu a panagayus ti lava manipud idi 600,000 aginggana idi 300,000 a tawtawen. Daytoy ket nakakitan ti aktibidad a sumakop kadagiti preatiko a panagbettak ken ayus ti dapo. Ti bulkan ket natuktukan iti 1.5 kilometro (1 mi) a kalawa nga abut ti bulakan.
Daytoy ket addaan kadagiti innem a napudot nga ubbog. Ti Maasok iti asideg ti abut ti bulkan; ti Marafil iti amianan a laud; ti Manaring, 5 kilometro (3.1 mi) ti amianan-amianan daya; ti San Jose, 10 km (6.2 mi) ti amianan-amianan daya; Kabinlangan, 3 km (1.9 mi) amianan a laud ken ti Paminta, 2 km (1.2 mi) ti amianan-amianan a laud.
Aktibidad a panagbettak[urnosen | urnosen ti taudan]
Dagiti dua a naipakasaritaan a panagbettak ket napasamak iti daytoy a bulkan. Ti aktibidad idi 1860 ket kaaduan idi a preatiko ngem mabalim met a sinaruno babaen ti piroklastiko ng aayus. Dagiti kabarbaro solpatariko a panagbettak ket napasamak idi 1907.
Kitaen pay[urnosen | urnosen ti taudan]
- Dagiti aktibo a bulkan ti Pilipinas
- Dagiti mabalin nga aktibo a bulkan ti Pilipinas
- Dagiti di aktibo a bulkan ti Pilipinas
- Instituto ti Bulkanolohia ken Seismolohia ti Pilipinas
- Bulkan
Dagiti nagibasaran[urnosen | urnosen ti taudan]
- ^ "Cagua". Programa ti Global a Bulkanismo, Instituto ti Smithsoniano. http://www.volcano.si.edu/world/volcano.cfm?vnum=0703-09=.
- ^ gonzaga.gov.ph
- ^ a b Opisina ti Siensia ti Pilipinas, p. 15.
Dagiti silpo ti ruar[urnosen | urnosen ti taudan]
Dagiti midia a mainaig ti Bulkan Cagua idiay Wikimedia Commons
- "Panid ti Bulkan Cagua". Instituto ti Bulkanolohia ken Seismolohia ti Pilipinas (PHIVOLCS).
grn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn glg_Latn grn_Latn ilo_Latn ilo_Latn ilo_Latn ilo_Latn